På Follum Gård på Ringerike ligger en samling nordiske og ikke-nordiske aviser fra 1800-tallet lagret. Nesten 3000 hyllemeter. Dette er komplette avissamlinger som ble reddet fra destruksjon i 2002.
Ildsjeler ved Nasjonalbiblioteket og Universitetet i Oslo fikk fraktet samlingen til Follum Gård for trygg oppbevaring.
«BRENNING!!!»
Men fredag kjørte et transportbyrå inn til Follum Gård. I lommen hadde de med seg en ordre fra UiO.
Aftenposten.no har fått tilgang til innholdet i ordren bortkjøringsselskapet viste til eieren av gården, Nils Christian Bang. Der fremgår det at avisene skal kjøres til Jevnaker miljøstasjon. Nederst på ordren står det: "BRENNING!!!".
- Dette er kulturskadeverk. Disse avisene er uerstattelige, sier en opprørt Edgar Ytteborg. Han var tidligere ansatt ved Universitetsbiblioteket, og var den som hadde tilsyn med avissamlingen mens han jobbet på UiO.
Nå er han pensjonert, men er svært opptatt av at den verdifulle samlingen av aviser tas vare på. Til hans store forferdelse har nå UiO, som eier den historiske skatten, begynt å brenne avisene.
«Dette burde vært gjort for lengst.» Frode Meinich, direktør ved teknisk avdeling på UiO
- Vi har ikke maken til samling noe annet sted i Norge. Dette er helt forferdelig, sier Ytteborg til Aftenposten.no.
Lagerplass til møbler
Det er direktør ved teknisk avdeling på UiO, Frode Meinich, som har iverksatt destruksjonen av avisene. Han mener det ikke har vært nok interesse rundt samlingen.
- Avisene har ligget på Follum i mange år, men det er ingen som har tittet i dem eller brukt dem. Nå har vi tenkt å rydde lageret, sier Meinich til Aftenposten.no.
- Hva skal dere bruke lagerplassen til?
- Vi har snakket om å sette en del antikvariske møbler som kommer fra oppussingen av Universitetsaulaen der. De trenger midlertidig oppbevaring, kan han fortelle.
Ifølge Meinich finnes avissamlingen andre steder, og hverken Nasjonalbiblioteket, Universitetsbiblioteket eller Det Humanistiske Fakultet ved UiO er interessert i å beholde samlingen.
- Samlingen finnes andre steder i utlandet. Dette er gamle utenlandske aviser. Meg bekjent er det ingen som ønsker å ha dette. Dette burde vært gjort for lengst, sier han.
«Man kan ikke ta vare på alt her i verden.» Frode Meinich
Meld fra om interessert
Men Meinich er ikke fremmed for å redde samlingen. Hvis noen melder fra til ham om at de er interessert i å oppbevare den, sørger han for at samlingen blir fraktet dit.
- Hvis noen ønsker å ha den, må de bare si hvor de vil ha den. Men at den ligger utilgjengelig på Follum er ingen løsning. Jeg tviler på at noen vil ha samlingen. Man kan ikke ta vare på alt her i verden, sier Meinich.
- Er alle avisene skannet eller på mikrofilm?
- Jeg vet ikke om alt finnes på mikrofilm. Det er en konklusjon Universitetsbiblioteket kom frem til i 2002. De sa den finnes andre steder, sier Meinich.
Ifølge Edgar Ytteborg er ikke alle avisene på mikrofilm. Han mener også at mange av filmene ikke holder mål. Blant avisene med store format, er fokuset på midten av siden, mens kantene har blitt grumsete på film.
Skandale
Ytteborg er ikke den eneste som er redd for at digitaliseringen av avisene ikke er god nok. Professor ved UiO, Vigdis Ystad, var blant de som sørget for at destruksjonen av avisene ikke skjedde i 2002. Hun engasjerte seg sterkt i saken den gang, og legger ikke lokk på følelsene denne gangen heller. Om alt er digitalisert er hun ikke sikker på. Det hun er sikker på, er at om originalene forsvinner, står vi overfor en skandale.
«Dette er kulturskadeverk.» Edgar Ytteborg, tidligere ansatt ved Universitetsbiblioteket
- Det er ikke nok å digitalisere slikt, man må ha det originale materialet. Skal en forsker ha materialet, må man ha selve kilden. Det er viktig å se selve dokumentet, fysisk. Man må ha originalen, ikke et fotografi av den. Dette er ting som ikke finnes ved andre norske bibliotek i det hele tatt. Det er kulturhistorisk skandaløst om det blir tilintetgjort, sier Ystad til Aftenposten.no.
Ikke akseptabelt
At ingen har vært på Follum for å bruke materialet så langt, har ingen betydning ifølge Ystad.
- Hvem vet hvilke forskere som kommer dit om 50 år? Avisene har ikke ligget der i så mange år. Skal vi ha et så kortsiktig perspektiv på ting, da skjønner jeg ingenting. Det materialet skal oppbevares for fremtiden, det betyr ingenting om ingen har besøkt det på Follum, sier Ystad.
- Det er bare ikke et akseptabelt argument, slår Ystad bestemt fast.
La librería de la Universidad de Oslo.


El plan para incinerar periódicos de hasta 200 años de antigüedad en la Universidad de Oslo fue pausado esta semana. La suspensión ocurrió tras la publicación de un artículo sobre este plan en el diario noruego ''Aftenposten''.

Los indeseados archivos ocupan cerca de 3 kilómetros de espacio y ni la Universidad ni la Librería Nacional están interesados en guardar más aún los años de historia.

La colección consiste de periódicos tanto nórdicos como no-nórdicos, entre ellos el Manchester Guardian, New York Times, Frankfurter Allgemeine Zeitung y Le Figaro.

La incineración planeada de éstos en 2002 fue suspendida luego de que fueron trasladados a un almacén de Nils Christian Bang en ''Follum Grend'', cerca de Ringerike. Edgar Learn Borg, supervisor retirado de la colección, sigue involucrado en la preservación de la colección que no ha sido accesible para investigadores desde que fue movida.

Nuevamente, se ordenó limpiar el almacén. Frode Meinich, director técnico de la Universidad, dice que la colección no es única, e indicó que la Universidad necesita almacenar temporalmente muebles antiguos para la renovación de la facilidad de música en la universidad.

En 2007, Meinich había sido citado por ''Aftenposten'' en el cual esgrimía como necesario un programa de modernización de infraestructura a nivel nacional. "Por el momento, nos hemos arreglado para mantenernos a flote, pero si algo serio no es hecho en los próximos años, tendremos un problema mayor", señaló.